Ένα συγκλονιστικό βίντεο, σκηνές που είναι γροθιά στο στομάχι μιας χώρας που θέλει να λέγεται πολιτισμένη. Πρόκειται για ένα ντοκουμέντο φρίκης μέσα από τις φυλακές Κορυδαλλού το οποίο δείχνει την εν ψυχρώ δολοφονία κρατουμένου, τον περασμένο Ιανουάριο.

Το αποκαλυπτικό ρεπορτάζ φιλοξενείται στο «Βήμα της Κυριακής» και δείχνει την… ανενόχλητη καταδίωξη και τα αλλεπάλληλα μαχαιρώματα μεταξύ κρατουμένων στους διαδρόμους των φυλακών.

Ενα οπτικό υλικό που καταγράφει και αναδεικνύει τη διαρκή ανομία και το χάος στην κεντρική φυλακή της χώρας που επιχειρεί να αρνηθεί η κυβέρνηση. Σε μια κατάσταση που θυμίζει Κολομβία και Μεξικό. Και όλα αυτά όταν τους τελευταίους μήνες στον Κορυδαλλό έχουν σημειωθεί περίπου 10 αιματηρές συμπλοκές, 26 θάνατοι κρατουμένων από διάφορες αιτίες και δεκάδες τραυματισμοί.

Διαβάστε στο Βήμα της Κυριακής που κυκλοφορεί όλο το αποκαλυπτικό ρεπορτάζ:

Τι συμβαίνει με την αλβανική μαφία μέσα στις φυλακές;

Τι έγινε με τους δύο δικηγόρους που συνελήφθησαν;

Ποιος είναι ο σκληρός αλβανός ποινικός που δολοφονούν στις 14 του περασμένου Ιανουαρίου;

Τι συμβαίνει με τα συμβόλαια θανάτου;